text: Pensionister kaster med støvler og risposer
  25 august 2015 kl. 10.01
  Med forbillede i olympiaden, viste pensionisterne i Nordborg tirsdag, hvordan man kaster med risposer og tager kegler på bowlingbanen i den 17. pensionade.
  Ringridning i kørestole, kast med gummistøvler og kugler der tager kegler. Det var bare nogle af de udfordringer, Sønderborg Kommunes pensionister blev udsat for tirsdag.
  13 hold fra dagcentrene kæmpede om præmien på 1000 kr., og pensionisterne blev udfordret på samarbejdet og fysikken i de i alt otte discipliner.
  Ud over støvlekast, ringridning og bowling dystede de også i risposekast, minigolf, kimsleg, quiz og boccia.
  VIDEO: Frivillig tovholder Else Hjuler fortæller om pensionaden (Varighed: 0:52 min.)
  